**GARANTI**

På foranledning af: [LEVERANDØR]

indestår vi over for: Aarhus Kommune

som garant for betaling af indtil i alt kr.: [\*\*\*]

skriver kroner [\*\*\*]

som sikkerhed for opfyldelse af alle leverandørens forpligtelser i henhold til kontrakt benævnt ”Maskinleverancekontrakt” af: [DATO+ÅR]

omfattende levering af materialehåndteringssystem.

Garantien påvirkes ikke af, at Aarhus Kommune giver leverandøren udsættelse med hensyn til opfyldelse af dennes forpligtelser.

Krav omfattet af garantien bortfalder ikke, selv om Aarhus Kommune efter afleveringen udbetaler prisen eller dele deraf til leverandøren.

**Udbetaling i henhold til garantien**

Hvis Aarhus Kommune ønsker udbetaling i henhold til garantien, skal det skriftligt og samtidigt meddeles til leverandøren og garanten med nøje angivelse af arten og omfanget af den påståede misligholdelse og størrelsen af det krævede beløb.

Det krævede beløb udbetales til Aarhus Kommune inden 10 arbejdsdage fra meddelelsens fremkomst, medmindre leverandøren forinden over for Voldgiftsnævnet for Bygge- og Anlægsvirksomhed har fremsat begæring om sagkyndig beslutning med henblik på afklaring af, om Aarhus Kommunes udbetalingskrav er berettiget. I så fald gælder reglerne i AB 92 § 46.

Såfremt den sagkyndiges beslutning går ud på, at der skal ske udbetaling under garantien, skal beløbet udbetales senest 3 arbejdsdage efter, at parterne og garanten har fået skriftlig meddelelse om beslutningen, jf. AB 92 § 46, stk. 7.

Garantibeløbet nedskrives med udbetalte beløb.

**Garantiens nedskrivning og ophør (frigivelse)**

Når levering har fundet sted, jf. kontrakten benævnt Maskinleverancekontrakt punkt 12.1.3, og dette er godkendt af Aarhus Kommune, eller den Aarhus Kommune har bemyndiget dertil, nedskrives garantien til 10 % af prisen.

1 år efter leveringstidspunktet, jf. kontrakten benævnt Maskinleverancekontrakt punkt 12.1.3, nedskrives garantien til 2 % af prisen. Dette gælder dog ikke, såfremt Aarhus Kommune forinden over for leverandøren skriftligt har fremsat krav om afhjælpning af mangler. I så fald nedskrives garantien, når manglerne er afhjulpet.

Garantien ophører 2 år efter leveringstidspunktet, jf. kontrakten benævnt Maskinleverancekontrakt punkt 12.1.3. Dette gælder dog ikke, såfremt Aarhus Kommune forinden over for leverandøren skriftlig har fremsat krav om afhjælpning af mangler. I så fald ophører garantien, når manglerne er afhjulpet.

Bortset fra spørgsmål om udbetaling under garantien, behandles tvister mellem garanten og Aarhus Kommune ved Voldgiftsnævnet for Bygge- og Anlægsvirksomhed.

Nedskrivning/frigivelse af denne garanti er kun gyldig, når Aarhus Kommune eller, den Aarhus Kommune har bemyndiget dertil, skriftligt har godkendt nedskrivningen/frigivelsen.

Af ordensmæssige grunde skal det originale garantidokument returneres til garanten umiddelbart efter garantiens ophør.

Garantinr.: [\*\*\*]

Som garant

Sted og dato

[NAVN, TITEL]